open-index/open-wikipedia-markdown huggingface dataset:
Finn Thorn

**Finn Anders Thorn** (født 18. januar 1906 i Kristiania, død 17. september 1998 i Oslo) var en katolsk prest tilknyttet dominikanerordenen. Han var den første norske dominikaner etter reformasjonen, og virket i Oslo siden 1939.

Han begynte på en utdannelse i teologi som ville ha ført han inn i den lutherske prestestand, men konverterte for msgr. dr. Arne Olav Sund i 1928 og trådte inn i dominikanerordenen i Frankrike i 1932. 

I februar 1945 ble pater Thorn arrestert av tyskarene mens han leste messen på Katarinahjemmet i Oslo. Han sat på Grini til Andre verdenskrig var slutt, på den såkalte prestebrakken. Der fikk han ta del i dype økumeniske samtaler og opplevde vennskap på tvers av alle kirkeegrenser.

Sammen med pater Hallvard Rieber-Mohn tok han initiativ til å stifte *Katolsk Forum* ved klosteret i Neuberggaten i 1950-årene. Han var vidare kapellan for nonnene i Lunden kloster i Oslo fra omlag 1960 til 1967, og i 1974–1991 var han kapellan for St. Josephsøstrene. 

Han deltok aktivt kulturdebatten i Norge, og skrev også en rekke bøker, blant annet *Sigrid Undset: Kristentro og kirkesyn* (1975) og den mer selvbiografiske *Luther i mitt liv som katolikk* (1983).
## Skrifter i utvalg

**Kristen enhet. Den katolske kirkes holdning til de andre kirker og det kirkelige enhetsarbeid*, 1942
**Hvor står den lutherske og den katolske kirke idag? To synspunkter* (sammen med Inge Lønning), 1967
**[[Henrik Ibsen]]s «[[Peer Gynt]]». Et drama om kristen identitet*, 1971
**[[Arne Garborg]] og kristendommen. Brytninger mellom tro og tvil*, 1972
**Derfor kirke. Spenninger i norsk kirkeliv idag*, 1974
**[[Sigrid Undset]]. Kristentro og kirkesyn*, 1975
**Katolsk og luthersk kirkefornyelse. En økumens tilbakeblikk og håp*, 1979
**Lov og evangelium. Tanker om Henrik Ibsens [[Brand]]*, 1981
**[[Martin Luther|Luther]] i mitt liv som katolikk. Et økumenisk fremtidshåp*, 1983

## Referanser
Sjur Dagestad

**Sjur Dagestad** (født 6. mai 1961 i Oslo) er professor emeritus. Han er gründer av innovasjonsselskapet Innoco AS.

Han har vært professor II i innovasjon ved NTNU, professor II i innovasjon ved Høgskolen i Sørøst-Norge samt professor II i innovasjon ved Høgskolen på Gjøvik, innovasjonsdirektør/utviklingssjef i Tomra Systems ASA  (Panteautomater), utviklingssjef i HTS (Bilbarnestoler) og FoU-direktør i Auragruppen (Ventilasjon). Dagestad og Ødemark var første vinnere av Reodorprisen. Sammen med Odd Christer Solberg drev han gruvekompaniet SODA. Dagestad har skrevet en rekke bøker innen innovasjon, så som *Vekstbedriften*, *Innovasjon i praksis*, *Innovatører i praksis* og *Innovasjon i offentlig sektor*. Han har også skrevet barnebøker (*Martin og boblemaskinen*, *Det grusomme som skjedde bak kongens kjøleskap*, *En pluss en er fire tre*). 

Dagestad er aktiv foredragsholder og lager også skulpturer.

## Referanser


## Eksterne lenker
Bjering

**Bjering** var et norsk bilmerke som ble produsert fra 1920-1926. Antall produserte biler er uklart, men var antagelig 6 biler.

Bilen ble konstruert av Hans Christian Bjering på Gjøvik. En liten serie på antagelig 4 biler ble produsert av firmaet hans A/S Autoslæde i 1920-1921. Bredden var bare 1 meter. Den var en toseter, konstruert etter tandem-prinsippet (et sete foran og et bak). Den var tilpasset kjøring på smale vinterveier og i sledespor.  Motoren var en luftkjølt V-4 på 2010 cm² plassert mellom setene. Føreren satt bakerst over drivhjulene. Karosseriet var av tre. Den var også utstyrt med en snøplog av tre. Framhjulene kunne byttes ut med meier. 

I 1923-1925 ble ytterligere 2 biler bygget ved Raufoss Patronfabrik etter kontrakt med Forsvarsdepartementet. Disse hadde bakmontert rekkemotor og var bygd i aluminium.
 
Forbedrede snøploger gjorde at behovet for en slik bil falt bort, og reell serieproduksjon kom aldri i gang. 

## Referanser


## Litteratur
*Bertheau, Øistein/Stokke, Christian: *Made in Norway? Historien om bilproduksjon i Norge*; NTM 1991 ISBN 82-90115-24-5. Artikkel om Bjering side 78-88.

## Eksterne lenker
* Bilrim.no – ''Bjering''
* Oppland Arbeiderblad – ''Raufoss-bil på Frankfurt-utstillingen''
Rullemann og Hilleborg

**Rullemann og Hilleborg** er en norsk variant av en folkevise som finnes i store deler av Europa. I Norge kalles visa også **Svein Nordmann** eller **Kvinnemorderen**. I TSB katalogen er den registrert som D 411.

## Handling
En ridder kommer til en jomfru og overtaler henne til å rømme med seg. Etter en stund stopper de og han begynner å grave en grav. Graven er til henne, sier han. Han har tidligere drept sju eller ni jomfruer og gravlagt dem her. Hun ber om å få lov til å lyske ham før hun skal dø, og han går med på det dersom hun kan love at hun ikke vil drepe ham om han skulle sovne. Hun lover det. Under lyskingen sovner han og hun binder ham på hender og føtter. Deretter vekker hun ham og dreper ham med kniven sin.

## Eksempel
M.B. Landstad, Norske Folkeviser 1853, s. 567 og 571

## Litteratur
*Iivar Kemppinene, *The Ballad of Lady Isabel and the False Knight*, Helsingi 1954 (En god oversikt over den europeiske spredningen av visa)
*Holger Olof Nygard, *The Ballad of Heer Halewijn, its form and Variationes in Western Europe: A Study of the History and Nature of a Ballad Tradition*. Helsinki 1958 (FF Comunications No 169)
*Stefaan Top, Sir Halewijn in Flemish Oral and Printed Tradition. I Bengt R. Jonsson (ed.) *The Stockholm Ballad Conference 1991*, Stockholm 1992, s. 105 – 118
Helge Johan Thue

**Helge Johan Thue** (1937–2010) var en norsk jurist og forsker innen internasjonal rett og komparativ rett. Han var dr.juris og emeritert professor ved Universitetet i Oslo og Universitetet i Bergen.

Thue tok juridisk embetseksamen ved UiO i 1964 og tok deretter en mastergrad i komparativ rett ved Columbia University i New York. Han arbeidet deretter i Universitetsforlaget og som dommer i Hålogaland lagmannsrett. Thue var knyttet til Det juridiske fakultet ved Universitetet i Oslo over en tredveårsperiode, før han gikk over til en stilling ved Universitetet i Bergen høsten 2003.

Thue tok doktorgraden ved UiO i 1984. Doktoravhandlingen ble senere utgitt i bokform, med tittelen *Samliv og sameie: husarbeid og sammenblandet økonomi som grunnlag for sameie mellom ektefeller og mellom parter i avtalt samliv* (1983). Deler av materialet hadde tidligere blitt utgitt i boken *Hans ekteskap – og hennes: en kritisk analyse av ekteskapet og ekteskapslovgivningen* (1978).

## Privatliv
Thue var gift med filosofen Nina Karin Monsen. Fra sitt første ekteskap var han far til dommer Yngvild Thue og statsadvokat Olav Helge Thue, og bror til Johs. B. Thue og Sigmund Thue.

## Referanser


## Eksterne lenker
* 
*
Kristoffer Røil

**Kristoffer Røil** (født 20.september 1984) er en norsk gründer og entreprenør som særlig arbeider innen Informasjons- og kommunikasjonsteknologi (IKT). Han startet det norske selskapet Telipol i 2005, en leverandør av mobiltelefoni, bredbånd og bredbåndstelefoni i det norske markedet. I november 2018 solgte han Telipols 15 000 mobilkunder til Hudya Group.

I 2011 etablerte Røil bilforhandleren Auto Tjuvholmen. Overskuddet fra Auto Tjuvholmen har blitt til investeringsselskapet Tjuvholmen Ventures, som har investert i 20-30 selskaper både i Norge og USA - deriblant Nabobil og Nettbil.

Sammen med Alexander Hagerup og Rune Løyning, stiftet Røil selskapet Vic.ai i januar 2017 i USA.

## Referanser
Norsk sjømat

***Norsk Sjømat*** er et populærvitenskapelig blad som omhandler fiskeri- og havbruksnæringen. Bladet utgis av Norske Sjømatbedrifters Landsforening, med 6 nummer pr år. Redaktør (010109) er Håvard Y. Jørgensen

## Eksterne lenker
* Omtale og tidligere utgaver av bladet (PDF) på Norske Sjømatbedrifters Landsforenings nettsider
Liopteridae

* Dallatorrellinae
* Liopterinae
* Mayrellinae
* Oberthuerellinae

**Liopteridae** er en familie av stilkvepser. De er beslektet med gallvepser (Cynipidae) men i motsetning til disse er de parasitoider som snylter på andre insekter, trolig for det meste vedlevende biller. Man kjenner 143 nålevende arter, de fleste er tropiske, dessuten omfatter familien to grupper som bare er kjent fra fossiler.
## Utseende
Små (gjerne 1 – 2&nbsp;mm), svarte vepser, flattrykte fra sidene. Hodet er større enn hos de fleste andre Cynipoidea, med nokså små fasettøyne. Antennene er lange og trådformede. Beina er slanke. Vingene er forholdsvis små, gjerne melkeaktige, med et tydelig vingemerke (pterostigma) og et mørkt tverrbånd. Bakkroppen er høyt hvelvet, hunnens eggleggingsrør tynt og middels langt.
## Levevis
Liopteridene er parasitoider, larvene snylter på larver av praktbiller og bartrevepser som lever inne i ved. De er endoparasitoider, det vil si at parasitt-larven lever inne i vertslarven. De fleste er tropiske.

## Systematisk inndeling / europeiske arter

* Ordenen vepser (vepser, humler, bier og maur) (Hymenoptera) 
** Underordenen stilkvepser (Apocrita)
*** delgruppe parasittvepser (Parasitica) (parafyletisk)
**** delgruppe **[[Proctotrupomorpha]]**
***** Overfamilien Cynipoidea
****** Familien **Liopteridae** Ashmead, 1895
******* Dallatorrellinae Kieffer
******** slekten *[[Dallatorrella]]* Kieffer, 1911 - 11 arter
******** slekten *[[Mesocynips]]* Cameron, 1903 - én art
******* Goeraniinae Liu & Engel, 2007 - fossil art
******** slekten *[[Goerania]]* Liu & Engel, 2007  - én art
******* Liopterinae Ashmead, 1895
******** slekten *[[Liopteron]]* Perty, 1833 - 10 arter
******** slekten *[[Peras]]* Westwood, 1874 - 10 arter
******** slekten *[[Pseudibalia]]* Kieffer, 1911 - 15 arter
******* Mayrellinae Hedicke
******** slekten *[[Kiefferiella]]* Ashmead, 1903 - 3 arter
******** slekten *[[Paramblynotus]]* Cameron, 1908 - 105 arter
******* Oberthuerellinae Kieffer
******** slekten *[[Oberthuerella]]* Saussure, 1890 - 18 arter
******** slekten *[[Tessmannella]]* Hedicke, 1912 - 6 arter
******** slekten *[[Xenocynips]]* Kieffer, 1910 - 3 arter
******* Proliopterinae Liu & Engel, 2007 - fossil art
******** slekten *[[Proliopteron]]* Liu & Engel, 2007

## Kilder
* Liopteridae på Tree of life http://tolweb.org/Liopteridae
* Ronquist, F. (1995) Phylogeny and classification of the Liopteridae, an archaic group of cynipoid wasps (Hymenoptera). *Entomologica scandinavica*, supplement **46**: 1-74.

## Eksterne lenker
* 
* Afrikanske Liopteridae, fra waspweb: https://web.archive.org/web/20141019135515/http://www.waspweb.org/Cynipoidea/Liopteridae/index.htm
Vratislav Petráček

**Vratislav Petráček** (1910–1987) var en tsjekkoslovakisk turner. Han var med i to OL og et turn-VM. 

Hans første OL var i 1936, her fikk han 4.-plass i lagkonkurransen som beste resultat. Tyskland vant denne konkurransen. Hans beste individuelle plasseringer ble 12.-plass i ringer og 16.-plass i skranke. I neste OL, i 1948 i London, kom det tsjekkoslovakiske laget på 6.-plass i lagkonkurransen. Hans beste individuelle plassering denne gangen ble en 25.-plass i ringer. 

I VM-sammenheng fikk han tre medaljer fra VM i 1938. Tsjekkoslovakia vant gull i lagkonkurransen, med Petráček på laget. Individuelt fikk han sølv i bøylehest og bronse i ringer. 

## Referanser


## Eksterne lenker
*
Jåren-Råbygda skole

**Jåren-Råbygda oppvekstsenter** er en offentlig barneskole i Skaun kommune i Trøndelag. Skolen har i underkant av 40 elever og 5 lærere, og var da den gikk over til bokmål i 2015 den siste skolen i Trøndelag med nynorsk som opplæringsmål.

Skolen har skolefritidsordning sammen med Jåren-Råbygda barnehage, som holder til i det samme bygget. Skoleanlegget ligger landlig til med utsyn over gårder, skog og natur, og forholdene ligger til rette for natur- og friluftsliv. Skolen driver en del med uteskole og har leirsted med gapahuk og andre fasiliteter i gangavstand.

Utenom skoletid blir skoleanlegget brukt til mange slags aktiviteter, så som 4-H, bygdeungdomslag og trimgrupper.

## Referanser
Đorđe Teodorović

**Djordje Teodorovic** (født 22. januar 1972) er en serbisk tidligere håndballspiller og nåværende trener.

## Karriere
Teodorovic spilte håndball for Metaloplastika Šabac og R.K. Sirmium i Sremska Mitrovica i Jugoslavia, H.C. Vöslauer i Bad Vöslau i Østerrike og Bækkelagets SK. Han var midt bakspiller. Etter den aktive karrieren har Teodorovic vært trener for Oppsal Håndball i Oslo, Ferrobus Mislata i Valencia i Spania, Hatten/Sandkrug i Tyskland, Nit/Hak HK i Nittedal og Toten HK. Djordje Teodorovic har fra sesongen 2009/2010 til 2014/2015 vært trener for Oppsal Håndballs damelag som før sesongen 2012/2013 spilte seg opp i norsk eliteserie. Han var også daglig leder i den samme klubben i tre år (2012 til 2015). Fra 1.september 2015 til 30.juni 2018 var Teodorovic ansatt som administrasjonssjef i Drammen Håndballklubb (DHK).

Etter 23 år i vesteuropeiske håndballen (hvorav 19 i Norge) har Teodorovic bestemt seg til å returnere til Serbia og moderklubben.

Han er fra 1. juli 2018 ansatt som hovedtrener i Metaloplastika Šabac.

## Referanser


## Eksterne lenker
* Djordje Teodorovic hos Oppsal Håndball
Helge Thams

**Helge Bergslien Thams** (født 25. desember 1905 i Oslo, død 6. juni 1997) var en norsk arkitekt. Han var barnebarn av billedhuggeren Brynjulf Bergslien.

Helge Thams studerte til arkitekt i Danmark, Tyskland, Frankrike og England. Etter endt studium i 1929 arbeidet han for arkitekt Lars Backer, og etter Backers død i 1930 fikk han ansvaret for å fullføre dennes arbeider.

Thams startet i 1946 eget arkitektkontor, og ble i 1947 utnevnt til statens hotellkonsulent, og fikk deretter ansvaret for gjenoppbygging av statens fjellstuer og hoteller i Finnmark. Han tegnet en rekke villaer og større boligbygg, idrettsanlegg og hoteller. Selv regnet han Hotel Atlantic i Stavanger som sitt hovedverk.

Han har utført tegninger til en rekke villaer og større boligbygg, idrettsanlegg og hoteller. Thams var også sterkt engasjert i sosial boligbygging, og utførte en rekke større boliganlegg. Et av hans mest kjente prosjekter er kunstnerkolonien Trolltun Borettslag på Bøler i Oslo, tegnet på midten av 1950-tallet og oppført i 1959. Han har også tegnet større villaer, eksempelvis direktørboligen i Kirkenes, tegnet for direktøren i AS Sydvaranger. Han tegnet også forretningsgården med «Bygdøy Landhandel», Langviksveien 15. Foruten å lage planen for utbyggingen av Oppsal, tegnet Thams også en rekke OBOS-borettslag, for eksempel Abellund Borettslag, Bjartkollen Borettslag, Oppsal Borettslag og Skøyenlia Borettslag.

## Referanser
Hongkongsyken

**Hongkongsyken**, eller **hongkonginfluensaen**, var en influensapandemi som brøt ut i 1968 og ebbet ut i 1970. Den krevde rundt 800&nbsp;000 menneskeliv på verdensbasis. Andre tall går så høyt opp som til to millioner liv.

Årsaken til pandemien var influensaviruset A/H3N2.

På grunn av sitt nære slektskap til asiainfluensaen av 1957 ble forløpet av hongkonginfluensaen mildere, ettersom store deler av befolkningen hadde et immunforsvar som fremdeles hadde antistoffer mot den lignende influensatypen H2N2.

Hongkonginfluensaen oppstod som en kombinasjon av fugleinfluensa og menneskelige influensavirus. Denne tilblivelsen kalles reassortering og resultatet av den genetiske nykombinasjonen kalles antigenshift.

## Eksterne lenker
* Woher kam die Hongkong Grippe?
* Planet Wissen – Grippeepidemien
Asiasyken

**Asiasyken** (eller asiainfluensaen) var etter spanskesyken den nest verste influensapandemien på 1900-tallet. Den ble utløst av influensaviruset A/Singapore/1/57 (H2N2). Asiainfluensaen brøt ut i 1957 og hadde antagelig sitt utspring i Folkerepublikken Kina. Det anslås at den i årene 1957–1958 kostet mellom én og to millioner mennesker livet. 

Asiainfluensaen ble utløst av en virussubtype som ved «antigenshift» var oppstått fra en kombinasjon av et menneskelig virus og et fjærkrepest-virus.

A/H2N2 smittet lett fra menneske til menneske og forårsaket frem til 1968 årlige nye influensainfeksjoner. Etter dette ble H2N2 «avløst» av subtype A/H3N2. A/H3N2 forårsaket i 1968 pandemien som gikk under navnet hongkonginfluensaen.

## Referanser
J.P. Holan

**Johan Peter Holan** (1825–1894) var en norsk gårdbruker, kommunepolitiker og lokalhistoriker. Han var Nedre Stjørdals ordfører fra 1858 til 1860.

Han vokste opp på Nedre Holan (Ner-Holan) på Skatval sønn av gårdbruker Peder (Per) Pedersen Holan og hustru Anna Malena Larsdatter, født Fløan. På morssiden var han fetter av Lars Larsen Fløan, som var far til Johan L. Fløan.

J.P. Holan tok over slektsgården etter at faren døde i 1844. Han giftet seg i 1852 med Bolette Oline Rømo, datter av klokker i Værnes kirke John Rømo. De fikk tre barn som vokste opp.

J.P. Holan var medlem av Nedre Stjørdal herredsstyre fra 1854 til 1861 og ordfører fra 1858 til 1860. Tormod Røe beskriver Holan i sin kommunehistorie som «en praktisk framskrittsmann, hadde mye å gjøre med allmennings- og matrikuleringsarbeid, veiarbeid og oppføring av skolehus; skytterlag, sang og mye mer». Holan var valgmann for Nedre Stjørdal ved stortingsvalget i 1859.

I 1881 solgte han gården til sin søstersønn, lærer og klokker Søren Fiskvik, men tok unna husmannsplassen Holholtet, der han og kona bodde resten av livet.

I 1889 påbegynte han en protokoll over gårder og gårdbrukere i bygda, *Historisk-geografiske optegnelser for Skatvolds sogn efter matr.nr. orden*. Denne ble aldri utgitt, men ble en viktig kilde til den første bygdeboken for Skatval, som ble utgitt i 1954 med Olav Røkke som hovedforfatter.

J.P. Holans gate på Husbymyra i Stjørdal er oppkalt etter ham.

## Referanser
Politikkåret 1921

**Politikkåret 1921** er en oversikt over hendelser, valg, fødte og avdøde personer med tilknytning til politikk i 1921.

## Hendelser

* 26. januar – Kvinner får stemmerett i Sverige 
* 3. februar – NSDAP holdt sitt første store massemøte i Zirkus Krone i München.
* 23. februar – Hjalmar Branting etterfølger Oscar von Sydow som Sveriges statsminister.
* 25. februar – Georgia blir en sovjetrepublikk
* 4. mars – Warren G. Harding tiltrer som president i USA.
* 13. mars – Mongolia erklærer seg uavhengige fra Kina.
* 22. juni - Otto Blehr etterfølger Otto Bahr Halvorsen som Norges statsminister.
: – Nord-Irlands første parlament blir offisielt åpnet i Belfast av Storbritannias konge Georg V.
* 24. juni – Folkeforbundet i Genève gir Finland suverenitet over Åland.
* 1. juli – Offisiell stiftelsesdato for kommunistpartiet i Kina
* 29. juli – Adolf Hitler blir formann i Nazistpartiet
* August – USA avslutter formelt den 1. verdenskrig med en fredsavtale med Tyskland
* 14. august - Tannu Tuva blir proklamert.
* 23. august - Kongeriket Irak blir proklamert.
* 12. september - De fem første kvinnene blir innvalgt i Sveriges riksdag. I første kammeret: Kerstin Hesselgren innvalgt av liberaler og sosialdemokrater til Liberala samlingspartiet (lib.s.) I andre kammeret: Bertha Wellin (Lantmanna och borgarepartiet), Agda Östlund (s), Nelly Thüring (s) og Elisabeth Tamm (lib.s.).
* 13. oktober - Hjalmar Branting etterfølger Oscar von Sydow som Sveriges statsminister.
* 19. oktober – «» i Lisboa; regjeringen må trekke seg etter et kupp, og statsminister  blir skutt og drept.
* 6. desember – Den anglo-irske traktat ble undertegnet i London. Traktaten gav grunnlag for begrenset selvstyre for Irland gjennom opprettelsen av Den irske fristaten i 1922.
*De fem første kvinnene velges inn i Sveriges riksdag. I første kammeret: Kerstin Hesselgren innvalgt av liberalere og sosialdemokrater til Liberala samlingspartiet (lib.s.) I andre kammeret: Bertha Wellin (Lantmanna och borgarepartiet), Agda Östlund (s), Nelly Thüring (s) og Elisabeth Tamm (lib.s.).
* 29. desember - William Lyon Mackenzie King etterfølger Arthur Meighen som Canadas statsminister.
*Fridtjof Nansen ble engasjert av Folkeforbundet og Røde Kors for å hjelpe de hungersrammede i Russland.

## Organisasjoner
* 6. mars –  (PCP) stiftes.
* 8. mai – Det rumenske kommunistparti (PCR) stiftes.
* 1. juli – Det kinesiske kommunistiske parti stiftes.
* September –  stiftes.
* 7. november – Italia: Partito Nazionale Fascista stiftes.
*  stiftes.
* Partito Comunista Italiano stiftes.
*  stiftes.
* Partido Comunista de España stiftes. 
*  stiftes.
* South African Communist Party stiftes.

## Valg
* 12. september – Andrekammervalg i Sverige.
* September – Førstekammervalg i Sverige.

## Fødsler

## Dødsfall

## Fotnoter


## Referanser
Scream (Chris Cornell-album)

***Scream*** er Chris Cornells tredje solo album og er produsert av blant andre Timbaland. Albumet ble utgitt 10. mars 2009.

## Sporliste
# «Part of Me»
# «Time»
# «Sweet Revenge»
# «Get Up»
# «Ground Zero»
# «Never Far Away»
# «Take Me Alive»
# «Long Gone»
# «Scream»
# «Enemy»
# «Other Side of Town»
# «Climbing Up the Walls»
# «Watch Out»
:* «Two Drinks Minimum» (Skjult spor)
:* «Lost Cause» (Bonusspor) (kun på den britiske utgivelsen)

## Eksterne lenker
*
Eremitt

:*For insektet, se [[Eremitt (bille)]]*

**Eremitt** (norrønt: *heremita*, fra gresk via latin, *eremos*, «ensom»)
er en person som flytter ut i en ødemark for å leve et liv i ensomhet. På gresk betyr ordet eremitt det samme som asket ved begrepet anakoret (gresk: *anakhorein*, «trekke seg tilbake»), som har betydningen eneboer, eremitt. Ordet brukes også i overført betydning om mennesker som for det meste er alene.

## Bakgrunn
I kristendommen ble begrepet opprinnelig benyttet på en kristen som grunnet sin religiøse hengivenhet, selvoppofrelse og ikke minst religiøse overbevisning vandret ut i ørkenen alene for være med seg selv. Det var ment søke Gud og at prosessen ville før til en endring i ens indre. I henhold til *[[Det gamle testamente]]* ble denne prosessen karakterisert som «ørkenteologi». I *[[Det nye testamentet]]* er det likeledes en årsak til å bevise sin lydighet for Gud ved å gjennomgå prøvelser i ørkenen.

Den kristne eremittiske vei har samme hensikt, slik selve betegnelsen «eremitt» indikerer. Blant de som er mest kjente for å leve i en ørkenåndelighet i de første kristne århundrene er Antonius av Egypt (251-356). Han levde som en eremitt i ti år, praktiserte askese hele livet, og sådde og høstet sin egen mat for livsopphold. Han ble således grunnleggeren av klosterbevegelsen som bygger på de samme prinsippene av avsondrethet fra samfunnet, men ikke nødvendigvis ensomhet da man søkte fellesskapet av likesinnede.

## Referanser
USS «Constellation» (CV-64)

**USS «Constellation**» var et amerikansk hangarskip i Kitty Hawk-klassen.

Skipet ble satt i tjeneste 27. oktober 1961 og har gjennomført blant annet oppdrag i forbindelse med Vietnamkrigen, Operasjon Enduring Freedom og Operasjon Iraqi Freedom.

USS «Constellation» ble tatt ut av tjeneste i 2003 etter 41 år i tjeneste.
Grønnes

**Grønnes** er en lav landtange av hovedsakelig morenemasse som er en del av en fjordterskel i den indre delen av Lafjorden i Flekkefjord. Sammen med en tilsvarende odde fra vestsiden lager Grønnes en forsnevring av fjorden som gjør at skipsleia blir snaue 200 meter bred. Morenen fortsetter ut i sjøen som grunne av rullestein. Der er satt opp fyrlykt med pil som viser hvor en bør ferdes med dyptgående farkoster, og seilmerker (overett-trekanter) inne i havnebassenget til siktepunkt for større skip.

Under Napoleonskrigene var en oppmerksom på faren for angrep. Borgerne sørget derfor for å få montert et kanonbatteri med støpejernskanoner bak et murt bolverk. Batteriet står fortsatt, mens krutt- og kulehuset ved kanonene sto lenge, men forfalt og ble revet. Den åpne plassen bak kanonene var i mange år en populær arena for arrangementer og dansefester i sommersesongen, og brukes fortsatt til sankthansfeiring.

Området var bebygd med ett hus, og gressbøen med sydvendt strand ble brukt av byens borgere til badestrand for småbarnsfamilier. Fjellområdene rundt ble etter krigen bebygd med hytter, som med tiden er blitt erstattet med helårsboliger. 

Veien til Grønnes gikk tidligere gjennom verftsområdet til Flekkefjord Slip og Maskinfabrik, og et par andre skipsbyggerier, men er nå lagt om og knytter boligområdene sammen med Rauli. Området er nå også tatt i bruk av en barnehage.
Sluserock

**Sluserock** var en rockefestivaler for ungdom.

Festivalen ble arrangert for første gang i 2006 og for siste gang i 2019. Sluserock ble arrangert i omgivelser ved Lunde sluse, nær Telemarkskanalen, under mottoet *Rocka & Rusfri*.

I 2010 ble Sluserock arrangert 4. og 5. juni, og med artistene Alexander Rybak, Karpe Diem, Pony the Pirate, Mhoo, Above Symmetry (under navnet Aspera), med flere.

Kanalkommunen Nome stod bak arrangementet, som hadde følgende hovedsamarbeidspartnere; Sommarlandcup i fotball, Bø Sommarland, Varden, Holla og Lunde Sparebank, Telemark fylkeskommune, i tillegg til flere mindre samarbeidspartnere.

## Referanser


## Eksterne lenker
*
Fjelbergsambandet

**Fjelbergsambandet** er et planlagt veiprosjekt i Kvinnherad i Vestland. Prosjektet vil gi Fjelbergøya og Borgundøya fastlandsforbindelse ved å knytte de til Halsnøya som har Halsnøytunnelen. I første rekke snakkes det om to broer på Fv62, en mellom Halsnøya og Fjelbergøya (ca. 600 m) og så en mellom Fjeldbergøya og Borgundøya (ca.170 m).
Vága kommuna

:*Må ikke forveksles med [[Vágs kommuna]].*

**Vága kommuna** er en kommune på Færøyene. Den utgjør den østre halvdelen av øya Vágar, som den har navn etter. I vest grenser den over land til Sørvágs kommuna.

Bygder i Vága kommuna er Miðvágur, Sandavágur og Vatnsoyrar.

Den 1. januar 2021 hadde Vága kommuna 2&nbsp;141 innbyggere.

Vága kommuna ble etablert 1. januar 2009, da Miðvágs kommuna og Sandavágs kommuna ble slått sammen. Den nye kommunen hadde ved sammenslåingen 1&nbsp;938 innbyggere.

## Tidligere kommune
Den tidligere kommunen med navnet Vága kommuna ble opprettet i 1911, da Vága prestagjalds kommuna ble delt. Vága kommuna ble delt i  Miðvágs, Sandavágs, Sørvágs og Bíggjar kommuna i 1915.

## Se også
*Liste over borgermestre i Vágar

## Referanser


## Eksterne lenker
*
Djevelen dypper pennen

***Djevelen dypper pennen*** (originaltittel: *The Screwtape Letters*) er en kristen roman av C. S. Lewis, første gang publisert i 1942. Boken er formet som en rekke brev som en høyt rangert demon, Tommeskrue, har skrevet til sin nevø Malurt, en ung og uerfaren demon ute på sitt første oppdrag blant menneskene. Boken består av 31 brev som alle inneholder råd om hvordan Malurt skal sikre seg sjelen til et menneske. Mennesket det er snakk om blir bare omtalt som "Pasienten", og er en mann som lever i England i tiden før og under andre verdenskrig. Tommeskrue refererer til Satan som «vår far» og Gud som «Fienden». Nesten alle brevene avsluttes med «Din hengivne onkel, Tommeskrue».

Brevene ble opprinnelig publisert i *[[The Guardian]]*.
Liste over ishaller i Mexico

Under følger en **liste over ishaller i [[Mexico]]**. De to største av dem, La Pista Lomas Verdes og La Pista San Jerónimo, er av internasjonal standard. Den tredje største er av NHL-standard.
.44 Henry

**.44 Henry** eller **.44 Rimfire** er en randtent patron utviklet for B. Tyler Henrys Modell 1860 rifle, og også brukt i Winchesters Modell 1866 rifle.

## Militær bruk
.44 Henry ble brukt en del i den amerikanske borgerkrigen, hovedsakelig av nordstatene, men en del våpen ble tatt som krigsbytte av sørstatene og brukt så lenge ammunisjonen holdt ut. De føderale myndighetene gikk til relativt store innkjøp av våpen og ammunisjon (opp mot 10 000 rifler og over 4 millioner patroner) fra New Haven Firearms Co. før krigens slutt, men mange stater samt individuelle soldater og offiserer kjøpte våpen til individuelle skarpskyttere, som personlig bevæpning eller som utrustning for avdelinger fra kompani til bataljonsnivå. Verdien av en hurtigskytende bøylerifle som brukte en metallpatron, i en krig der flertallet var utrustet med munnladde perkusjonsrifler og brukte Napoleonske taktiske doktriner, var ofte imponerende selv om det fulle potensialet aldri ble oppnådd før krigens slutt.

## Sivilt
Både under og etter krigen viste Henrys Modell 1860, og senere Winchesters Modell 1866, seg og være meget populære våpen både blant de som dro vestover inn i «ville vesten» og blant de amerikanske indianerne. Nesten 400 .44 Henry tomhylser har blitt funnet ved arkeologiske utgravninger ved Little Big Horn, og er bare overgått av .45-70 Government tomhylser fra George Armstrong Custers 7th Cavalry, noe som gir ett inntrykk av hvor utbredt 1860 og 1866 riflene var blant indianerne.

### I revolvere
Smith & Wesson eide Rollin Whites patent på den gjennomborende revolversylinderen, og gjorde det umulig for andre enn S&W og produsere den moderne typen av patronrevolvere før patentet løp ut ca. 1870-1871. De tidligste patronkonverterte perkusjonsrevolverne ble ofte konvertert til .44 Henry, da denne patronen var en av få, om ikke den eneste, patroner som passet i en revolver og var lett tilgjengelig.

## Kilder
*Patroninformasjon 
*Rare Winchesters – Henry 1860 og Winchester 1866

## Se også
*Liste over patrontyper
Liste over byer i Estland

**Liste over byer i Estland** viser at Tallin er landets klart største. Byene var særlig før 1918, kjent ved tyske eller russiske navn. 

 byen er slått sammen med en kommune og har ikke lenger offisiell bystatus.

Tallinn02.jpg|Tallinn
Tartu, radnice.jpg|Tartu
Narva.jpg|Narva
Parnu01.jpg|Pärnu
Viljandi6.jpg|Viljandi
Maarduveneoigeusukirik100906.jpg|Maardu

## Referanser


## Eksterne lenker
* Kart
Mo (Modalen)

**Mo** er administrasjonssenteret i Modalen kommune i Hordaland, og ligger innerst i Mofjorden.

Bygden har ikke mer en rundt 100 innbyggere. Her ligger Mo kirke og en liten butikk. Dette er et av de få stedene i Modalen som har butikk. Adkomsten til Mo går via Fv 346 ved Nye Otterstad bro.  går også litt utenfor Mo sentrum. I Modalen ligger også Mobryggja et hotell med kro som tidligere ble drevet av islendinger som tok over driften i 2009.

## Referanser
Tjeldstø

**Tjeldstø** ligger i Øygarden kommune i Vestland. Stedet ligger på Alvøyna i Øygarden, rundt 40 kilometer nordvest for Bergen, ved Hjeltefjorden. Alvøyna har fastlandsforbindelse via Sotra. Tjeldstø var tidligere administrativt senter i kommunen.
Cynipoidea

* Austrocynipidae
* Cynipidae
* Figitidae
* Ibaliidae
* Liopteridae

**Cynipoidea** er en gruppering av insekter som hører til gruppen snyltevepser (Parasitica). Det er vanlig i dag å dele gruppen i fem familier, men alle disse bortsett fra Cynipidae og Figitidae er svært artsfattige.

## Utseende
Små til middelsstore (1 – 20&nbsp;mm), mørke vepser. Kroppen er nesten alltid flattrykt fra sidene, hodet relativt lite med lange, trådformede antenner og tre punktøyne i pannen. Fasettøynene er oftest relativt små. Forkroppen (thorax) er høyere enn bred. De fleste har velutviklede vinger med tydelig årenett, men mange gallevepser er vingeløse. De har tydelig vepsetalje (petiolus). Bakkroppen er nesten alltid mye høyere enn bred, ofte med en skarp "egg" langs ryggen.

## Levevis
Familien gallevepser (Cynipidae) lager karakteristiske galler på ulike planter, der larvene utvikler seg. Når hunnen legger egg på næringsplanten, sprøyter hunn inn gift som får planten til å vokse abnormt og danne en galle rundt den voksende larven. De andre familiene i gruppen er stort sett parasitoider som snylter på ulike insekter.

## Systematisk inndeling

* Ordenen vepser (vepser, humler, bier og maur) (Hymenoptera) 
** Underordenen stilkvepser (Apocrita)
*** delgruppe parasittvepser (Parasitica) (parafyletisk)
**** delgruppe **[[Proctotrupomorpha]]**
***** Overfamilien Cynipoidea
****** Familien Austrocynipidae – bare én art, Australia 
****** Familien gallevepser, Cynipidae – 1400 arter, ca. 50 i Norge 
****** Familien Figitidae – 1500 arter, alle verdensdeler, ca. 120 i Norge 
****** Familien Ibaliidae – 19 kjente arter, én i Norge
****** Familien Liopteridae – 180 arter, tropiske

## Eksterne lenker
*
Skálavíkar kommuna

**Skálavíkar kommuna** er en kommune på Færøyene. Den omfatter bygda Skálavík på østkysten av Sandoy.

Ved innføringen av det kommunale selvstyret på Færøyene i 1872 ble Skálavík en del av Sandoyar prestagjalds kommuna. I 1930 ble prestegjeldskommunen delt i fire, og Skálavíkar kommuna ble opprettet som egen kommune.

## Politikk
Fiskeskipper Linjohn Christiansen har vært kommunens borgermester siden 1989.

## Referanser
Miðvágs kommuna

**Miðvágs kommuna** var en kommune på Færøyene som omfattet Miðvágur og Vatnsoyrar på Vágar. Den ble opprettet i 1915, med et areal på 42&nbsp;km². Den ble slått sammen med Sandavágs kommuna til Vága kommuna den 1. januar 2009. Miðvágs kommuna hadde ved sammenslåingen 1 118 innbyggere.

Vennskapskommune var Reykjanesbær på Island.

## Referanser


## Se også
*Liste over borgermestre i Miðvágur
Siegbert Bader

**Siegbert Bader** er en tidligere sveitsisk turner. 

Han var med på det sveitsiske laget som fikk sølv i lagkonkurransen under VM i turn i 1938. Tsjekkoslovakia vant denne konkurransen. 

## Referanser


## Eksterne lenker
* Bilde av Bader
Scream

**Scream** er et engelsk ord som oversatt til norsk betyr *skrik*. Ordet har også en rekke andre betydninger:

## Film
* **[[Scream (filmserie)]]**, en serie skrekkfilmer laget av regissør Wes Craven og manusforfatter Kevin Williamson som omhandler en morder i Halloweenkostyme som prøver å drepe Sidney Prescott (Neve Campbell) og andre rollefigurer som er involvert i hennes liv.
***[[Skrik (film)|Skrik (Scream)]]* (1996)
** *[[Skrik 2|Skrik 2 (Scream 2)]]* (1997)
** *[[Skrik 3|Skrik 3 (Scream 3)]]* (2000)
***[[Skrik 4|Skrik 4 (Scream 4)]]* (2011)
***[[Skrik 5|Skrik 5 (Scream 5)]]* (2022)
* *[[Skriiik og skriiik igjen|Scream and Scream Again]]*, en skrekkfilm med Vincent Price, Christopher Lee og Peter Cushing

## Innen musikk

### Band

*Scream (band), band fra Washington, D.C.

### Musikkalbum

*Scream (Ozzy-album), album fra Ozzy Osbourne
*The Scream (album), album fra Siouxsie & The Banshees
*Scream (Sarah Bettens), album fra Sarah Bettens
*Scream (album), album fra Tony Martin
*Scream (Melody Club album), album fra Melody Club
*Scream (Chris Cornell-album), album fra Chris Cornell
*Scream (Tokio Hotel-album), album fra Tokio Hotel

### Sanger

* «Scream», sang av Avenged Sevenfold
*«Scream», sang av Chris Cornell og tittelsporet fra albumet med samme tittel
*«Scream», sang av In Flames
*«Scream/Childhood», singel av Michael Jackson
*«Scream», sang av Sergej Lazarev
*«Scream», sang av Monrose
*«Scream», sang av Norther
* «Scream», sang av Ima Robot
* «Scream», sang av Slipknot
* «Scream», sang av Timbaland med Keri Hilson og Nicole Scherzinger
*«Scream», sang av Tokio Hotel og tittelsporet til albumet med samme navn
* «Scream», sang i Disney-filmen *[[High School Musical 3: Senior Year]]*
*«Scream!», sang av Misfits

## Annet
*Scream! (berg-og-dal-bane), en berg-og-dalbane uten gulv på Six Flags Magic Mountain
* Scream (tegneserie), en tegneserie-superskurk
* Scream (kryptering), en ordbasert strømdekoder
* Scream!, komiker
* Scream! (attraksjon), en attraksjon i fornøyelsesparken Six Flags Fiesta Texas
* Scream (Soltau), et Gyro-drop-tårn i Heidepark i Soltau
* SCREAM (TV-kanal), en kanadisk fjernsynsstasjon
Haldarsvíkar kommuna

**Haldarsvíkar kommuna** var en kommune på Færøyene som omfattet bygdene Haldarsvík, Tjørnuvík og Langasandur på Streymoy. Den ble opprettet ved delingen av Haldarsvíkar og Saksunar kommuna i 1944. Haldarsvíkar kommuna hadde et areal på 38&nbsp;km². Kommunen gikk inn i Sunda kommuna i 2005. Haldarsvíkar kommuna hadde ved sammenslåingen 251 innbyggere.

## Referanser
Davi Wanderley Silva

**Davi Wanderley Silva** (født 3. september 1990) er en brasiliansk fotballspiller. 

Han signerte i november 2008 en treårskontrakt med Hønefoss Ballklubb, etter noen ukers trening sammen klubben. I april 2009 ble det kjent at han reiser tilbake til Brasil fordi han savner hjemlandet.

## Referanser


## Eksterne lenker
* Profil hos Hønefoss BK
Jordskjelvet i Guerrero 2009

**Jordskjelvet i Guerrero** var et jordskjelv med styrke 5,6 på Richters skala som rammet Mexico den 27. april 2009. Episenteret var 30 kilometer sørøst for Tixtla i delstaten Guerrero. Én person omkom, i kommunen Acapulco, hvor fire hjem ble ødelagt. Jordskjelvet kunne føles også i Mexico by og i delstatene Hidalgo, Morelos, Puebla og Veracruz, og mange tusen mennesker måtte evakuere bygninger.

## Referanser
Leirvíkar kommuna

**Leirvíkar kommuna** var en kommune på Færøyene som omfattet Leirvík på Eysturoy. Den ble utskilt fra Fuglafjarðar kommuna i 1918, med et areal på 11&nbsp;km². Kommunen slo seg sammen med Gøtu kommuna til Eysturkommuna i 2009. Leirvíkar kommuna hadde ved sammenslåingen 878 innbyggere.

## Referanser
Mykinesar kommuna

**Mykinesar kommuna** var en kommune på Færøyene som omfattet øya Mykines. Den ble opprettet med et areal på 11&nbsp;km² i 1911. Den var på det tidspunktet en av Færøyenes største kommuner, men ved inngangen til det nye årtusenet var innbyggertallet minket med godt over 100 personer bare de siste 40 årene. Kommunen ble innlemmet i Sørvágs kommuna i 2005. Mykinesar kommuna hadde ved sammenslåingen 21 innbyggere.

Mykinesar kommuna var med i Kommunusamskipan Føroya, forbundet for de største færøyske kommunene, helt frem til sammenslåingen, dette av historiske årsaker.

## Referanser
Funnings kommuna

**Funnings kommuna** var en kommune på Færøyene som omfattet Funningur på Eysturoy. Den ble opprettet i 1906, og Gjáar kommuna ble utskilt fra kommunen i 1948, slik at gjenværende areal ble 18 km². Den ble innlemmet i Runavíkar kommuna den 1. januar 2009. Funnings kommuna hadde ved innlemmelsen 72 innbyggere. 

## Politikk

Funnings kommuna ble innlemmet i Runavíkar kommuna den 1. januar 2009, etter at et stort flertall gav sin tilslutning i en rådgivende folkeavstemning den 14. november 2006. I forkant av innlemmelsen rettet Funnings kommuna seg mot nabokommunen for et interkommunalt samarbeid, med sikte på en fremtidig innlemmelse, stikk i strid med innenriksminister Jacob Vestergaard og regjeringens ønske om et samarbeid og en innlemmelse i Sunda kommuna.

## Referanser
Hests kommuna

**Hests kommuna** var en kommune på Færøyene som omfattet øyene Hestur og Koltur. Området var opprinnelig en del av Kirkjubøur sogn, men ble utskilt fra dette i 1920. Sognet ble senere utskilt som en egen kommune fra Suðurstreymoyar prestagjalds kommuna i 1930, med et areal på 9 km². Den gikk inn i Tórshavnar kommuna den 1. januar 2005, etter en folkeavstemning foråret. Hests kommuna hadde ved sammenslåingen 41 innbyggere. 

## Referanser
Ishockey i Mexico

**Ishockey** har fått økt sin interesse som sportsaktivitet i Mexico de siste årene og det er bygget mange ishaller i de større byene.
Mexico har vært medlem i det internasjonale ishockeyforbundet siden 1985 og det er registrert 1900 aktive ishockeyspillere i landet, hvorav 400 menn og 50 kvinner spiller på seniornivå.
Det offisielle meksikanske ishockeyforbundet er Federación deportiva de México de Hockey sobre hielo A.C., som står for alle offisielle turneringer i Mexico.

## Internasjonal ishockey
Mexico stiller med ett herrelandslag, ett U20-landslag og ett U18-landslag som er med i internasjonale turneringer.
### Mesterskap
Mexico har vært vertsnasjon tre ganger for VM i ishockey, i 2002 hvor det ble holdt en kvalifiseringsturnering for opprykk til 2. divisjon, under 3-divisjon av mesterskapet i 2005 og under 2. divisjon av mesterskapet i 2010. Under alle turneringene foregikk kampene i Mexico by. I tillegg til dette har Mexico også 4 ganger vært arrangør for U18 VM (2003, 2008, 2010 og 2011) og 3 ganger vært arrangør for U20 VM (2000, 2005 og 2011).
Under U18 VM i 2010 foregikk kampene i Monterrey. De andre junior-VM hvor Mexico har vært deltatt, ble avholdt i Mexico by.

## Nasjonal ishockey
Mexico har flere registrerte klubber i tillegg til en del uregistrerte. De registrerte klubbene deltar i Mexicos nasjonale ishockeyturnering. Vinteren 2009/2010 ble innledet med Azteca-turneringen, hvor Jurasicos fra San Jeronimo stakk av med seieren.
Den meksikanske eliteserien starter i november og består av 5 lag. Divisjonen under bestod av 11 lag for sesongen 2009/2010.

### Ishockeyklubber som er medlem av det nasjonale forbundet
*Galerias Pumas
*Gran Sur Lobos
*León Panteras
*Lomas Verdes Halcones
*Metepec Tigres
*San Jeronimo Osos
*Toros Monterrey
*Villahermosa Garrobos

### Ishockeyklubber som er ikke medlem av det nasjonale forbundet
*Bosques
*Cuatitlán Izcally
*Jalapa
*Jalisco
*Jurasicos
*León
*Mérida
*Puebla

### Liga Mexicana Élite
Fra sesongen 2010/2011 er det etablert en egen liga med navn Liga Mexicana Élite (LME). De 70 beste spillerne i landet er plukket ut som grunnlag for ligaen. Alle lagene som deltar i denne serien befinner seg i eller i nærheten av Mexico by. I LME vil vært lag bestå av 19 spillere.

LME består foreløpelig av 4 klubber
*Aztec Eagle Warriors
*Mayan Astronomers
*Teotihuacan Priest
*Zapotec Totems

Fra 2011/2012 sesongen, vil det også bli åpnet for utenlandske spillere.

### Nasjonale mesterskap
Det har vært arrangert nasjonal serie i regi av ishockeyforbundet siden 1995 i tillegg til cup.
Vinnere de siste år har vært som følger:
*1999 Distrito Federal Sportica
*2000 Distrito Federal Villa Hermosa
*2001 Distrito Federal
*2002 DNP
*2003 DNP
*2004 Lomas Verdes 1
*2005 Jurassics San Jeronimo
*2006 San Jeronimo Osos
*2007 San Jeronimo Osos
*2008 San Jeronimo Osos
*2009 Jurasicos of San Jeronimo
Borgermesteren (roman)

***Borgermesteren*** (engelsk: *The Mayor of Chasterbridge*) er en roman fra 1886 av den engelske forfatteren Thomas Hardy.

Romanen handler om Michael Henchard, en mann som mange år tidligere har solgt sin kone på et landsbymarked i fyllerus. Michael blir en respektert borgermester i byen Chasterbridge. Plutselig kommer kona tilbake.

Boken ble utgitt på norsk i 1948, oversatt av Liv Malling. En lydbokutgave ble utgitt i 1998 og på ny i 2010.
Fort Bayard

**Fort Bayard** eller **Fort-Bayard** kan vise til:

**Fort Bayard*, det franske navnet på Zhanjiang i Guangdongprovinsen i Kina
*Fort Bayard Historic District, et amerikansk grensefort i New Mexico
**Fort Bayard National Cemetery, kirkegården ved dette fortet
*Fort Bayard (Washington, D.C.), et amerikansk fort i Washington, D.C.
Aga (øy)

**Aga** er ei øy i Bømlo kommune og den er naboøy til øya Bømlo. Største bosetning er bygden Aga. Øyen ligger tett inntil naboøyen Bømlo mot nord, men har en liten bro hit.

## Referanser
Max og Moritz

**Max og Moritz** er hovedpersonene i *Max og Moritz - en guttehistorie i sju streker* (tysk originaltittel *Max und Moritz – Eine Bubengeschichte in sieben Streichen*), en serie oppdragende og morsomme bildefortellinger for barn skrevet og illustrert av tyskeren Wilhelm Busch (1832-1908). Verket forteller om rampestrekene til vennene Max og Moritz og ble offentliggjort 4. april 1865. Serien ble siden svært populær, ikke minst i Tyskland, der den har kommet i en mengde utgivelser, også i vår tid. *Max og Moritz* regnes som en forløper for moderne tegneserier.

I 2009 utkom historiene om Max og Moritz i norsk oversettelse under tittelen *Max og Moritz. En historie om syv guttestreker* gjendiktet av Gerda Moter Erichsen.

## Innhold og form

*Max og Moritz* beskriver i tekst og tegning sju ville påfunn som to uskikkelige gutter begår mot de voksne rundt seg, og den forferdelige straffen guttene får etterpå. 

Historiene fortelles på såkalte knittelvers, som er en nordgermansk verseform med ganske fri rytme, i hver versrad skal det finnes tre eller fire trykksterke stavelser, som alle avsluttes med enderim eller assonans. Totalt er det syv rampestreker, hver rampestrek har fått hvert sitt vers, tekstsamlingen inneholder også en prolog og en epilog. Moralen i versene er at ondskap ikke er noen god måte å leve på.


File:Max und Moritz (Busch) 010.png|**Første rampestrek:** Max og Moritz binder sammen fire brødbiter og tar livet av hønene og hanen til enka (*Witwe Bolte*)
File:Max und Moritz (Busch) 022.png|**Andre rampestrek:** Guttene stjeler hønene som enka steiker
File:Max und Moritz (Busch) 032.png|**Tredje rampestrek:** Guttene sager i stykker ei bru og skredderen (*Schneider Böck*)  faller i vannet
File:Max und Moritz (Busch) 046.png|**Fjerde rampestrek:** Guttene heller krutt i pipa til læreren (*Lehrer Lämpel*) som eksploderer
File:Max und Moritz (Busch) 059.png|**Femte rampestrek:** Guttene legger biller i senga til onkelen (*Onkel Fritz*)
File:Max und Moritz (Busch) 076.png|**Sjette rampestrek:** Guttene forsøker å stjele kringler, men faller i deigen til bakeren (*der Bäcker*), som steiker dem. Guttene eter seg ut av brødet etterpå.
File:Max und Moritz (Busch) 091.png|**Sjuende og siste rampestrek:** Max og Moritz skjærer hull på kornsekkene, men bonden fanger dem og mølleren maler guttene til smuler i kverna. Til sist blir de spist av to ender.


## Betydning
Fortellingene er gjennomillustrert som en tidlig tegneserie uten snakkebobler og ruteinndeling, og har fått stor betydning som inspirasjonskilde til de eldste moderne seriene, særlig Rudolph Dirks' populære *[[Knoll og Tott]]*.

Max og Moritz har blitt skrevet om til teaterforestillninger atskillige ganger, først og fremst i hjemlandet Tyskland, og også filmatisert.

## Max und Moritz Preis
Serien har også gitt navn til den tyske tegneserieprisen Max-und-Moritz-Preis som ble opprettet sammen med den internasjonale tegneseriemessa Comic-Salon Erlangen i 1984.

## Referanser
 

## Eksterne lenker
* 
* Illustrasjoner og tysk originaltekst (wikisource)
* Tekst på tysk og engelsk
Spyssøya

**Spyssøya** (også skrevet **Spyssøy**) er ei øy i Bømlo kommune og den er naboøy til øya Bømlo.

Øya ligger sentralt til med Bømlabrua og Spissøybrua rundt seg. Høyeste punkt er 68 moh. Spyssøya hadde innbyggere på 1950-tallet og har det fortsatt. Før trekantsambandet bodde det bare fire her, men nå har folketallet begynt å øke igjen.

## Referanser
Federación deportiva de México de Hockey sobre hielo A.C.

**Federación deportiva de México de Hockey sobre hielo A.C.** er det nasjonale ishockeyforbundet i Mexico. Forbundet ble stiftet i desember 2004 og det står for alle offisielle ishockeyturneringer i Mexico. Mexico har vært medlem av det internasjonale ishockeyforbundet siden 1985.

Ishockeyforbundets president er Alfonso Gomez Haro.

Forbundet arrangerer lokale turneringer samt er ansvarlig for seniorlandslaget, U20 og U18.

## Se også
*Ishockey i Mexico
## Eksterne lenker
*
Fadderullan

**Fadderullan** er velkomstarrangementet for nye studenter ved Handelshøyskolen BI i Oslo. Formålet med arrangementet er å bidra til godt sosialt miljø blant de nye studentene ved å tilby varierte arrangementer der faddere tar med de nye studentene på drøye to ukers sensommermoro. 

## Eksterne lenker
* Fadderullans nettside
Lynn Margulis

**Lynn Margulis** (født 5. mars 1938 i Chicago, død 22. november 2011) var en amerikansk biolog.

Hun var professor ved University of Massachusetts i Amherst, og er kjent sitt arbeid med endosymbiontteorien. Margulis’ arbeid med denne teorien førte til dens endelige gjennombrudd.

Mye av hennes øvrige forskning er langt mer kontroversiell. Hun kritiserte nydarwinismen for å legge alt for stor vekt på konkurranse mellom organismer, og for lite vekt på symbiose. Margulis samarbeidet med James Lovelock i forbindelse med gaiahypotesen.

Lynn Margulis var en periode gift med Carl Sagan.

## Referanser


## Eksterne lenker
*